《晋江左宗庙歌十一首 其九 歌孝宗穆皇帝》
魏晋·曹毗

孝宗夙哲，休音允臧。如彼晨离，曜景扶桑。垂训华幄，流润八荒。

幽赞玄妙，爰该典章。西平僣蜀，北静旧疆。高猷远畅，朝有遗芳。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。